歌神許冠傑最近開演唱會,實政圓桌立法會議員田北辰唔單止捧場,仲自爆係許冠傑教佢做議員㗎喎,因為佢最鍾意許冠傑首飲歌《每事問》,教識佢喺立法會無論乜嘢大大小小嘅事,都要每事問。
田北辰噚晚喺社交網站分享同個女喺演唱會上嘅自拍,話每個人心中都有一個歌神,佢呢個年紀嘅「後生仔」心中,相信就一定係永遠唔會老嘅歌神許冠傑。佢大讚許冠傑啲歌詞好正面勵志,佢最鍾意就係《每事問》,簡簡單單幾句歌詞就唱出咗佢對每一個小朋友必講嘅說話,亦係佢嘅人生座右銘。
許冠傑演唱會是復活假重頭戲
為咗欣賞心目中嘅歌神演唱會,田北辰話噚日下晝喺成都返到香港,一沖完涼即刻同個女同女婿,再出發去睇演唱會,就係佢復活假嘅重頭戲啦。